To, že sú smartfóny už nejeden piatok našou každodennou súčasťou a vypĺňajú náš voľný i nevoľný čas spomínať asi nemusím, predsalen, počúvame to zo všetkých strán naokolo. Aplikácie, ktoré neustále zapíname, sú poväčšine iba "žrútmi" nášho času, ktorého by sme aj tak potrebovali v živote oveľa viac. Čo ale aplikácie, ktoré nám ten život zjednodušia? Verím, že každý z nás nejednu pozná. Ja vám dnes rada predstavím mojich 5 TOP aplikácií, ktoré využívam každodenne, či už sa jedná o cvičenie, zábavu alebo vzdelávanie. Poďme na to!
1. Pocket
2. HIIT & Tabata
Presúvame sa ďalej – aplikácia číslo 2 je najmä pre milovníkov cvičenia či fitness sveta. Ak máte vo svojej cvičebnej rutine zaradený i HIIT tréning, určite oceníte práve aplikáciu HIIT & Tabata, v ktorej si možno nastaviť koľko sekúnd budete cvičiť jeden cvik, koľko sekúnd plánujete pauzu a koľko kôl HIITU máte naplánovaných. Na App Store síce nájdete desiatky aplikácií fungujúcom na podobnom princípe, no táto mi vyhovuje najviac zo všetkých. Je prehľadná, má jednoduchý dizajn a rýchlo som si na ňu zvykla. Dokonca ma HIIT baví s takýmto pomocníkom oveľa viac, nemusím premýšľať nad stopkami, appka rozmýšľa nad nimi za mňa a ja sa môžem plne sústrediť na cvičenie.
3. Vodičák
Momentálne moja najviac používaná aplikácia – keď sa začnem nudiť, už nestalkujem Instagram účty, ale robím testy z autoškoly, (lol). Pre všetkých budúcich vodičov je toto podľa môjho názoru must-have aplikácia, testy máte so sebou kdekoľvek sa práve nachádzate a fungujú aj bez pripojenia na internet. Na záver každého testu získate vyhodnotenie a opravu otázok, na ktoré ste odovedali nesprávne. Rovnaký test si môžete vyskúšať pokojne aj viackrát, aplikácia zaznamená váš (prípadný) progres, čo dokáže byť v niektorých chvíľach super motivačné!
4. Google Fotky
Ak ste majiteľom iPhonu, určite dobre poznáte, ako otravné dokáže byť upozornenie so správou o plnom úložisku. Keďže 60 % mojej pamäte v telefóne tvoria fotky, rozhodla som sa pre cloudové úložisko od Google. Narozdiel od iCloudu je zdarma, no funguje na rovnako princípe a ak fotku už nemám v telefóne, viem, že ju nájdem práve tu. Fotky môžem hľadať dokonca podľa kategórií, napríklad podľa miesta, kde vznikli. Odporúčam každému, kto o svoje spomienky a zážitky v takejto podobe nechce prísť.
5. Shazam
To najlepšie nakoniec? Možno pre toho, kto o tejto aplikácií doteraz nepočul. Bude vás asi málo, ale pravdepodobne sa nájdu i takí, keďže ešte stále sledujem ľudí, ktorí sa namiesto spustenia Shazamu pýtajú, "čo je to za pesničku". Po stiahnutí Shazamu s nájdením super songu, ktorý práve hrá už nikdy nebudete mať problém. Stačí jeden klik a aplikácia vám song automaticky nájde sama. Podľa mňa skvelá vychytávka dnešnej doby, čo poviete?
Určite by sa našla ďalšia TOP 5-ka aplikácií, ktoré život zjednodušujú tak ako dnešné hore uvedené, preto vám rada pripravím v budúcnosti i druhú časť článku. Zatiaľ sa majte krásne a užívajte letné prázdniny!